OpenLLM-France/wikimedia huggingface dataset:
# Llacuna de San Benito

La Llacuna de San Benito és una llacuna endorreica espanyola als termes municipals d'Aiora (València) i Almansa (Albacete). L'extensió màxima de la llacuna abasta les 500 hectàrees, i la seua conca hidrològica és la pertanyent a la Rambla de Belén, el seu tributari principal, i als vessants de El Mugrón i el Arciseco. La seua altitud és de 670 msnm. Està inclosa al Catàleg de zones humides de la Comunitat Valenciana, i també s'inclou en el LIC Sierra del Mugrón de la Xarxa Natura 2000. Aquesta llacuna era permanent fins al segle xix, en què va ser dessecada per un canal de drenatge d'uns 8 km que arriba fins al riu Reconque. Avui dia el drenatge està fora de servei i la llacuna es comporta com una llacuna temporal que s'omple quan hi ha pluges importants i s'asseca quan falten aquestes. Les últimes ocasions en què es va veure plena va ser després de les intenses tempestes de 1956 i 1984.

## Referències

* ↑ Juan M. Soria, Teresa Alfonso, Carmen Rojo y Luisa Ballesteros. 1987. Aportación al estudio limnológico de la laguna temporal de San Benito Arxivat 2016-03-03 a Wayback Machine.. Actas del IV Congreso Español de Limnología. Págs 123-126
* ↑ Agustí Feliu Castellá. 1972.
# Llista de comunitats autònomes espanyoles per superfície

Llista de les autonomies d'Espanya espanyoles per superfície
| Posició | Nom | Superfície (km²) | Percentatge |
| 1a | Castella i Lleó | 94.223 | 18,6 |
| 2a | Andalusia | 87.597 | 17,2 |
| 3a | Castella - la Manxa | 79.463 | 15,7 |
| 4a | Aragó | 47.720 | 9,4 |
| 5a | Extremadura | 41.634 | 8,2 |
| 6a | Catalunya | 32.114 | 6,3 |
| 7a | Galícia | 29.574 | 5,8 |
| 8a | País Valencià | 23.255 | 4,6 |
| 9a | Múrcia | 11.313 | 2,2 |
| 10a | Astúries | 10.604 | 2,1 |
| 11a | Navarra | 10.391 | 2,1 |
| 12a | Comunitat de Madrid | 8.028 | 1,6 |
| 13a | Illes Canàries | 7.447 | 1,5 |
| 14a | País Basc | 7.234 | 1,4 |
| 15a | Cantàbria | 5.321 | 1,0 |
| 16a | la Rioja | 5.045 | 1,0 |
| 17a | Illes Balears | 4.992 | 1,0 |
| 18a | Possessions espanyoles al Nord d'Àfrica | 33 | 0,01 |
| TOTAL | TOTAL | 505.988 | 100 |

## Vegeu també

* Llista de comunitats autònomes espanyoles per població
* Llista de comunitats autònomes espanyoles per representació parlamentària

## Enllaços externs

* INE, font d'informació
# Liwa

Un liwà (àrab: لواء, liwāʾ; turc otomà: لواء, liva) fou una divisió administrativa de l'Imperi Otomà. Diversos liwàs reunita formaven un eyalat (eyalet) i més tard un wilayat (wilayet). La paraula era sinònim de sandjak i es feia servir als documents oficials. El governador era el mir liva de l'àrab amir al-liwà que era equivalent a sandjakgebi, és a dir el governador i cap militar de la circumscripció. A partir del segle xix el terme emprat pels governadors fou muteşarriflik (derivat de muteşarrif). Dels estats sorgits de l'Imperi Otomà, el nom de liwà per a les divisions administratives només es va conservar a l'Iraq, fins que fou suprimit el 1974 quan es van anomenar muhàfadhes o governacions.
A l'exèrcit otomà un liva era una brigada i amir liva era el general de brigada. Això mateix passava a Egipte fins a 1939. La paraula liwà també es pot traduir com bandera o estendard, però en aquest cas la paraula apropiada és àlam.

## Bibliografia

* Enciclopèdia de l'Islam, V, 782
# Llei de Defensa de Consumidors i Usuaris d'Espanya

La Llei de Defensa de Consumidors i Usuaris és una llei espanyola, publicada el 16 de novembre de 2007, deixant desfasada la seva antecessora, la Llei de Defensa dels Consumidors (19/7/1984).
Conté el reglament de condicions generals que s'incloguin en contractes amb consumidors (són persones físiques o jurídiques que adquireixen, utilitzen o gaudeixen de béns i serveis com destinataris finals). Té règim igual que les Condicions Generals de la Contractació. Té com novetat que regula les clàusules abusives, estableix unes normes generals del que s'ha d'entendre per cor clàusula abusiva, i enuncia una llista de clàusules concretes que són abusives.
Les 38 clàusules indicades en la llista es poden agrupar en 6 grups:
* Aquelles que vinculen el contracte a la sola voluntat de l'empresari o professional (clàusules que deixen la interpretació a la voluntat de l'empresari, quan al contracte posi data de lliurament merament orientatives, quan la clàusula permeti a l'empresari incomplir els compromisos assumits pels seus representants).
* Aquelles que priven els consumidors dels drets bàsics dels consumidors. (clàusula que limiti la responsabilitat de l'empresari cap al consumidor).
* Aquelles que impliquin la falta de reciprocitat en les prestacions (jo pago el producte però l'empresari no presta el servei).
* Aquella que imposen al consumidor garanties excessives en proporció del risc de l'empresari.
* Aquelles clàusules que afecten la perfecció i execució del contracte.
* Aquelles que afecta a la competència dels tribunals i a la Llei aplicable.

## Referències

* ↑ «BOE.es - Documento consolidado BOE-A-2007-20555». [Consulta: 24 octubre 2020].

## Vegeu també

* Dret del consumidor
# Gliàdkovo

Gliàdkovo (en rus: Глядково) és un poble de l'óblast de Leningrad, a Rússia, pertany al districte rural de Boksitogorski. El 2017 no tenia cap habitant.
# Bosqueta d'Upcher

La bosqueta d'Upcher (Hippolais languida) és una espècie d'ocell de la família dels acrocefàlids (Acrocephalidae) que habita boscos poc densos, arbusts, matolls, semideserts i parcs del sud de Turquia, Pròxim Orient, Turquestan, nord d'Iraq, l'Iran, nord de l'Afganistan i Pakistan.

## Referències

* ↑ Fitxa de la bosqueta d'Upcher a Birdguides Arxivat 2013-05-12 a Wayback Machine. Rev. 11/01/2013 (anglès)
# Komarovita

La komarovita és un mineral de la classe dels silicats. Va ser anomenada en honor de Vladímir Mikhàilovitx Komarov (1927-1967), cosmonauta soviètic.

## Característiques

La komarovita és un ciclosilicat de fórmula química (Ca,Sr,Na)$_{6-x}$(Nb,Ti)₆(Si₄O₁₂)(O,OH,F)$_{16}$·nH₂O. Cristal·litza en el sistema ortoròmbic. La seva duresa a l'escala de Mohs és d'1 a 2.
Segons la classificació de Nickel-Strunz, la komarovita pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca i natrokomarovita.

## Formació i jaciments

La komarovita va ser descoberta amb albita redipositada en natrolida de gra fi en roques alcalines al nont Karnasurt, al massís de Lovozero (Península de Kola, óblast de Múrmansk, Districte Federal del Nord-oest, Rússia). També ha estat descrita en un altre indret de l'óblast de Múrmansk i, dubtosament, a Dinamarca.

## Referències

* 1 2 3 «Komarovite» (en anglès). Mindat. [Consulta: 7 novembre 2015].
* ↑ «Komarovite» (en anglès). Handbook of Mineralogy. Arxivat de l'original el 8 de maig 2019. [Consulta: 30 juny 2019].
# Menta

La menta (Mentha) és un gènere de plantes amb flor dins la família lamiàcia. És un gènere de distribució cosmopolita.

## Hàbitat

Al contrari que la majoria de les lamiàcies, els agraden els terrenys humits.

## Característiques

Són espècies herbàcies perennes i aromàtiques que arriben a una alçada màxima de 120 cm aproximadament. Tenen uns rizomes subterranis que fan que sovint es comportin com espècies que envaixen tot l'espai. Les fulles són de disposició oposada i són simples i de forma oblonga a lanceolada sovint tenen el marge serrat. Les flors tenen dos llavis i quatre lòbuls amb colors que van del blanc al porpra. El fruit és una càpsula amb fins a quatre llavors.

## Taxonomia
### Espècies

Dins del gènere Mentha es reconeixen les 24 espècies següents:
* Mentha alaica Boriss.
* Mentha aquatica L. - menta d'aigua
* Mentha arvensis L. - herba cuquera
* Mentha atrolilacina B.J.Conn & D.J.Duval
* Mentha australis R.Br.
* Mentha canadensis L.
* Mentha cervina L. - menta aquàtica
* Mentha cunninghamii (Benth.) Benth.
* Mentha dahurica Fisch. ex Benth.
* Mentha darvasica Boriss.
* Mentha diemenica Spreng.
* Mentha gattefossei Maire
* Mentha grandiflora Benth.
* Mentha japonica (Miq.) Makino
* Mentha laxiflora Benth.
* Mentha longifolia (L.) L. - menta boscana
* Mentha micrantha (Fisch. ex Benth.) Heinr.Braun
* Mentha pamiroalaica Boriss.
* Mentha pulegium L. - poliol
* Mentha requienii Benth.
* Mentha royleana Wall. ex Benth.
* Mentha satureioides R.Br.
* Mentha spicata L. - menta de bou
* Mentha suaveolens Ehrh. - menta borda

### Híbrids

S'han descrit els següents híbrids naturals:
* Mentha × carinthiaca Host
* Mentha × dalmatica Tausch
* Mentha × dumetorum Schult.
* Mentha × gayeri Trautm.
* Mentha × gracilis Sole - Menta de fer sopa
* Mentha × kuemmerlei Trautm.
* Mentha × locyana Borbás
* Mentha × piperita L. - menta pebrera
* Mentha × pyramidalis Ten.
* Mentha × rotundifolia (L.) Huds.
* Mentha × suavis Guss.
* Mentha × verticillata L. - calament
* Mentha × villosa Huds.
* Mentha × villosa-nervata Opiz
* Mentha × wirtgeniana F.W.Schultz

### Sinònims

Els següents noms científics són sinònims heterotípics de Mentha:
* Audibertia Benth.
* Menthella Pérard
* Minthe St.-Lag.
* Preslia Opiz
* Pulegium Mill.

## Usos

L'oli essencial de la menta rep el nom de mentol. S'empra com a aromatitzant i com a oli medicinal.
Les mentes més conreades són l'híbrid Mentha × piperita (menta pebrera) i les espècies Mentha suaveolens i Mentha pulegium (Poliol).

## Referències

* 1 2 3 «Mentha» (en anglès). Plants of the World Online. Royal Botanic Gardens. Kew. [Consulta: 17 novembre 2023].
* 1 2 3 4 5 6 7 8 9 10 «Mentha». Noms de plantes. Corpus de fitonímia catalana. TERMCAT, Centre de Terminologia. [Consulta: 18 novembre 2023].

## Enllaços externs

* Germplasm Resources Information Network: Mentha Arxivat 2015-09-24 a Wayback Machine..
* Flora Europaea: Mentha.
* Flora of China: Mentha.
* Medicinal use of mint in Armenia.
* Menta Arxivat 2011-08-11 a Wayback Machine..
# Denver Broncos

Els Denver Broncos són una franquícia de futbol americà amb seu a Denver, Colorado. Actualment són membres de la Divisió Oest de l'American Football Conference (AFC) dins de l'NFL.
Els seus colors són el blau marí, el taronja i el blanc. El seu estadi és la Broncos Stadium at Mile High, té un enorme saló de la fama on es mostren els trofeus d'aquesta franquícia així com d'importants jugadors com John Elway, Shannon Sharpe, Terrell Davis, Floyd Little, Steve Atwater i entrenadors com Donen Reeves i Mike Shanahan els qui han portat a aquest equip a 2 Super Bowls. A només 10 milles del Centre de Denver aquest estadi denota no només modernisme a cada espai sinó que també és sinònim de triomfs, ja que Denver és la franquícia més guanyadora (quant a percentatge de partits es refereix) de l'NFL.

## Història

Els Broncos van començar a jugar el 1960 com a membres de l'American Football League i es van unir a l'NFL després de la fusió entre l'AFL i l'NFL. Van guanyar la Super Bowl XXXII del 1997, la Super Bowl XXXIII del 1998 i la Super Bowl 50 del 2016. Al llarg de la seva història també han guanyat deu Campionats de Divisió i sis Campionats de Conferència. Van ser un dels grans dominadors de l'NFL dels anys 1980 i 1990, sobretot de la seva conferència i de la seva divisió, l'AFC Oest. Aquesta va ser la seva millor època guanyant les seves dues Super Bowl i la majoria dels seus campionats de conferència i de divisió.

## Palmarès

* Campionats de lliga (3)
** Campionats de Super Bowl (3): 1997 (XXXII), 1998 (XXXIII), 2015 (50).
* Campionats de conferència (8)
** AFC: 1977, 1986, 1987, 1989, 1997, 1998, 2013, 2015.
* Campionats de divisió (15)
** AFC Oest: 1977, 1978, 1984, 1986, 1987, 1989, 1991, 1996, 1998, 2005, 2011, 2012, 2013, 2014, 2015.

## Estadis

* DU Stadium (1960)
* Mile High Stadium (1960–2000)
* Broncos Stadium at Mile High (2001–present)

## Enllaços externs

* Lloc web oficial dels Denver Broncos Arxivat 2006-05-24 a Wayback Machine.
# Musaranya de muntanya de Taiwan

La musaranya de muntanya de Taiwan (Episoriculus fumidus) és una espècie de musaranya de la tribu dels nectogalinis. Només viu a Taiwan.

## Referències

* ↑ http://www.ncbi.nlm.nih.gov/Taxonomy/Browser/wwwtax.cgi?mode=Info&id=150090&lvl=3&lin=f&keep=1&srchmode=1&unlock
* ↑ http://starcentral.mbl.edu/microscope/portal.php?pagetitle=classification&BLCHID=24-3383
* ↑ http://www.eol.org/pages/1037087
* ↑ http://www.eol.org/external_link?url=http://www.biodiversitylibrary.org/name/Episoriculus%20fumidus
* ↑ http://data.gbif.org/species/13814522;jsessionid=7CCF8CB12B5DC6E873D9142B411BD957
* ↑ http://www.bucknell.edu/msw3/browse.asp?s=y&id=13700425 Arxivat 2012-09-29 a Wayback Machine.
* ↑ http://www.iucnredlist.org/apps/redlist/details/41429/0
# NHK

NHK Nippon Hōsō Kyōkai (日本放送協会) o Corporació Emissora del Japó és una emissora pública japonesa. Ràdio Tòquio és un nom informal per a la NHK, referint-se al seu rol original com a companyia de radiodifusió. Actualment operen dos serveis de televisió terrestres (NHK General TV i NHK Educational TV, respectivament: Televisió General NHK i Televisió Educacional NHK), tres serveis satel·litzats (NHK BS-1, NHK BS-2 i NHK Hi-Vision-transmissió d'alta definició), i tres emissores de ràdio (NHK Ràdio 1, NHK Ràdio 2 i NHK FM). Per a l'estranger emet també NHK World TV, NHK World Premium i NHK World Radio (que en català volen dir: TV Mundial NHK, Mundial Superior NHK i Ràdio Mundial NHK).

## Història

NHK va ser fundada en 1926, modelada a força de la companyia britànica de ràdio BBC. Una segona emissora de ràdio va ser iniciada en 1931 amb un servei d'ona curta emès cap a l'estranger a partir de 1935.
El novembre de 1941, l'exèrcit imperial japonès va nacionalitzar totes les agències de notícies públiques i va coordinar els seus esforços a través d'un comitè confidencial de relació d'informació, el qual incloïa a representants de l'Exèrcit, la Marina, el Ministeri de Relacions Exteriors, l'Oficina d'Informació Estatal, l'Agència d'Informació del Gabinet, el Ministre d'Interior, el Ministre de la Gran Àsia Oriental, el Ministre de Transport, l'Agència de notícies Domei i la NHK. En endavant, tots els reports de notícies publicades o emeses es van convertir en anuncis oficials de la caserna general de l'exèrcit imperial a Tòquio durant la Segona Guerra Mundial.
La NHK va començar la seva transmissió per televisió en 1953 i en 1960 va emetre la seva primera transmissió a color.
NHK World TV (Televisió Mundial NHK) va iniciar la seva emissió el 1995. Tota la xarxa NHK va digitalitzar el seu senyal en el 2000.

## Programes

NHK General TV transmet una varietat de programes:
* Notícies: Reportis locals, nacionals i internacionals.
* Temps: El temps en detall, a nivell nacional i internacional.
* Esports: NHK transmet els sis grans tornejos anuals de Summe, el campionat de beisbol col·legial des del Koshien Stadium, els Jocs Olímpics i una gamma d'altres esports.
* Anàlisis de notícies: La xarxa presenta reportatges especials en assumptes d'actualitat, debats polítics i programació similar.
* Música: L'esdeveniment principal de l'any és el Kōhaku Uta Gassen per Any Nou. La programació setmanal inclou una hora d'afeccionats i presentacions estel·lars per a totes les edats.
* Drama: Un asadora drama (presentació sentimental matinera, actualment s'emet Imo Tako Nankin), un jidaigeki (drama ambientat en l'època Edo) setmanal i una presentació per a la tercera edat, el Taiga drama (ficció històrica anual, actualment s'emet Kōmyō-ga-tsuji: Yamauchi Kazutoyo no Tsuma).
* Documentals: NHK és conegut per les seves sèries documentals, popularitzat per les miniseries Llegat del Futur.
* Uns altres: Cuina, comèdia, anime, exercicis, etc.

## Vegeu també

* Bōshi

## Enllaços externs

* Pàgina oficial de NHK (japonès)
* NHK Online Arxivat 2009-02-27 a Wayback Machine. (castellà)
# Múscul dilatador del nariu

El múscul dilatador del nariu (dilatator naris) (pars alaris musculi nasalis) és un múscul de la cara; es troba a la part inferior del nas on constitueix una de les dues parts del múscul del nas. En l'home està molt atrofiat i és una làmina muscular prima. És petit, prim, aplanat i triangular.
Les seves fibres s'estenen en l'espessor de l'ala del nas, del solc nasolabial, a la vora lateral del nariu corresponent. Posteriorment s'uneix a la pell del solc nasolabial. Les fibres que s'apliquen sobre el cartílag de l'ala del nas arriben a la vora inferior de l'ala del nas i es fixen a la cara profunda del tegument.
La seva acció és dilatar l'obertura nasal. Desplaça l'ala del nas lateralment, augmentant així el diàmetre transversal de les narius. Està innervat per la branca bucal del nervi facial (VII nervi craneal).
Se'l considera també com una part del múscul del nas.

## Notes

* ↑ Coincideixen en la denominació tant el TERMCAT com el Diccionari enciclopèdic de medicina. En aquest diccionari la denominació de múscul mirtiforme es per al múscul dilatador del nariu. En el TERMCAT (Vegeu Termcat, Centre de Terminologia. Diccionari d'anatomia. Barcelona: Fundació Barcelona, 1993, 435 p., ISBN 84-88169-06-X.) el mirtiforme és una sinonímia complementària del Múscul depressor de l'envà nasal.

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
* ↑ Mann DG, Sasaki CT, Fukuda H, Mann DG, Suzuki M, Hernandez JR «Dilator naris muscle». Ann. Otol. Rhinol. Laryngol., 86, 3 Pt 1, 1977, pàg. 362–70. PMID: 869439.
* ↑ «"Nasalis muscle (anatomy)" a GPnotebook». Arxivat de l'original el 2015-09-24. [Consulta: 21 gener 2014].
    Aquest article incorpora text de l'edició de l'Anatomia de Gray en domini públic.
# Múscul elevador comú de l'ala del nas i del llavi superior

El múscul elevador comú de l'ala del nas i del llavi superior (musculus levator labii superioris alaeque nasi) és un múscul de la cara i contribueix a l'expressió facial. Està situat a la part lateral del nas i té la forma d'una cinta prima.
S'insereix en l'apòfisi orbitaria interna frontal, per baix, en la pell de la part posterior de l'ala del nas i en la del llavi superior.
És innervat per la branca temporofacial del nervi facial.
La seva acció és elevar el llavi superior i l'ala del nas (obre els narius)

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 19 gener 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Múscul elevador del llavi superior

## Enllaços externs

* LUC llsa
* Levator+labii+superioris+alaeque+nasi+muscle al Diccionari d'eMedicine
# Montreal (desambiguació)

«Montreal o Montréal» té aquests significats:
* Toponímia:
** Montreal, ciutat del Quebec
** Montréal (Aude), municipi de França de la regió del Llenguadoc-Rosselló, al departament de l'Aude
** Montréal (Gers), municipi francès al departament del Gers, regió de Migdia-Pirineus
** Montreal (Wisconsin), població dels Estats Units a l'estat de Wisconsin
** Cantó de Montrejau deu Gèrs, cantó del departament francès del Gers
** Cantó de Montréal, cantó francès el departament de l'Aude, regió del Llenguadoc-Rosselló
** Illa de Montreal, illa a l'extrem sud-oest del Quebec
** Villeneuve-lès-Montréal, municipi de França de la regió del Llenguadoc-Rosselló, departament de l'Aude
* Esport:
** Canadiens de Montreal, equip d'hoquei sobre gel quebequès
** Montreal Expos, club professional de beisbol quebequès, actualment anomenat Washington Nationals
** Montreal Machine, franquícia de futbol americà de Montreal que participà en la World League
* Esdeveniments: Protocol de Montreal, tractat internacional dissenyat per a protegir la capa d'ozó mitjançant la reducció de la producció i el consum de moltes substàncies que reaccionen amb l'ozó
# Montreal Machine

La Montreal Machine va ser una franquícia de futbol americà de Montreal que participà en la World League de futbol americà durant els anys 1991 i 1992. Amb la suspensió d'operacions de la competició de l'any 1992 l'equip va desaparèixer.

## Referències

* ↑ «Montreal Machine | The Football Database» (en anglès). [Consulta: 8 novembre 2020].
* ↑ «1991-1992 Montreal Machine • Fun While It Lasted» (en anglès americà), 01-08-2012. [Consulta: 8 novembre 2020].
# Museu Arqueològic i Paleontològic-Coves del Toll de Moià

El Museu Arqueològic i Paleontològic-Coves del Toll de Moià té la seu a la casa natal de Rafael Casanova, a Moià (Moianès), edifici que comparteix amb el Museu Casa Natal Rafael Casanova, que depèn del Museu d'Història de Catalunya. El fons del museu el conformen les col·leccions arqueològiques procedents de les coves del Toll, complex integrat per quatre cavernes i un avenc que es formaren durant el període del Pliocè en el Quaternari, i en menor mesura, d'altres jaciments de la comarca. El museu forma part de la Xarxa de Museus Locals de la Diputació de Barcelona, i gestiona també el Parc Prehistòric de les Coves del Toll.

## Exposició

El museu arqueològic està organitzat en diferents espais temàtics que, a partir de les restes trobades a les coves del Toll, permeten estudiar la prehistòria al Moianès: la situació geogràfica de la cova, la formació geològica, la fauna del Quaternari i, per acabar, la presència humana i les seves conseqüències. Del fons del museu destaquen les restes de fauna quaternària (ossos, lleons, rinoceronts, hipopòtams, etc.) i indicis de presència humana des del paleolític mitjà.

## Vegeu també

* Coves del Toll

## Referències

* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 73. ISBN 84-393-5437-1.
* ↑ Directori 2011-2012. Xarxa de Museus Locals, Diputació de Barcelona. Àrea de Cultura. 2011

## Enllaços externs

* Museu Arqueològic i Paleontològic-Coves del Toll de Moià - Lloc web oficial
* Casa-Museu Rafael Casanova